CELEX: 32021D1307
Language: mt
Date: 2021-08-06 00:00:00
Title: Deċiżjoni ta’ Implimentazzjoni tal-Kummissjoni (UE) 2021/1307 tas-6 ta’ Awwissu 2021 li temenda l-Anness tad-Deċiżjoni ta’ Implimentazzjoni (UE) 2021/641 li tikkonċerna ċerti miżuri protettivi marbuta ma’ tifqigħat ta’ influwenza tat-tjur b’livell patoġeniku għoli f’ċerti Stati Membri (notifikata bid-dokument C(2021) 5979) (Test b’rilevanza għaż-ŻEE)

9.8.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 285/1
               
            
         DEĊIŻJONI TA’ IMPLIMENTAZZJONI TAL-KUMMISSJONI (UE) 2021/1307
         tas-6 ta’ Awwissu 2021
         li temenda l-Anness tad-Deċiżjoni ta’ Implimentazzjoni (UE) 2021/641 li tikkonċerna ċerti miżuri protettivi marbuta ma’ tifqigħat ta’ influwenza tat-tjur b’livell patoġeniku għoli f’ċerti Stati Membri
         
            
               (notifikata bid-dokument C(2021) 5979)
            
         
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2016/429 tal-Parlament Ewropew u tal-Kunsill tad-9 ta’ Marzu 2016 dwar il-mard trażmissibbli tal-annimali u li jemenda u jħassar ċerti atti fil-qasam tas-saħħa tal-annimali (“Liġi dwar is-Saħħa tal-Annimali”) (1), u b’mod partikolari l-punt (c) tal-Artikolu 259(1) tiegħu,
         Billi:
         
                     (1)
                  
                  
                     L-influwenza tat-tjur b’livell patoġeniku għoli (HPAI) hija marda virali infettiva tal-għasafar u tista’ tħalli impatt serju fuq il-profittabbiltà tat-trobbija tat-tjur u toħloq tfixkil għall-kummerċ fl-Unjoni u fl-esportazzjoni lejn il-pajjiżi terzi. Il-viruses tal-HPAI jistgħu jinfettaw lill-għasafar migratorji u dawn imbagħad jistgħu jinxterdu fuq distanzi twal waqt il-migrazzjonijiet tagħhom fil-ħarifa u fir-rebbiegħa. Għaldaqstant, il-preżenza tal-viruses tal-HPAI fl-għasafar selvaġġi hija theddida kontinwa għall-introduzzjoni diretta u indiretta ta’ dawn il-viruses fl-azjendi fejn jinżammu t-tjur jew l-għasafar tat-trobbija. Fil-każ ta’ tifqigħa tal-HPAI, hemm riskju li l-aġent tal-marda jinfirex f’azjendi oħra fejn jinżammu t-tjur jew l-għasafar tat-trobbija.
                  
               
                     (2)
                  
                  
                     Ir-Regolament (UE) 2016/429 jistabbilixxi qafas leġiżlattiv ġdid għall-prevenzjoni u l-kontroll tal-mard li hu trażmissibbli lill-annimali jew lill-bnedmin. L-HPAI taqa’ fid-definizzjoni ta’ marda elenkata f’dak ir-Regolament, u hija soġġetta għar-regoli dwar il-prevenzjoni u l-kontroll tal-mard stabbiliti fih. Barra minn hekk, ir-Regolament Delegat tal-Kummissjoni (UE) 2020/687 (2) jissupplimenta r-Regolament (UE) 2016/429 fir-rigward tar-regoli għall-prevenzjoni u l-kontroll ta’ ċertu mard elenkat, inkluż miżuri ta’ kontroll tal-mard għall-HPAI.
                  
               
                     (3)
                  
                  
                     Id-Deċiżjoni ta’ Implimentazzjoni tal-Kummissjoni (UE) 2021/641 (3) ġiet adottata fil-qafas tar-Regolament (UE) 2016/429, u din tistabbilixxi miżuri għall-kontroll tal-mard marbuta ma’ tifqigħat tal-HPAI.
                  
               
                     (4)
                  
                  
                     B’mod aktar partikolari, id-Deċiżjoni ta’ Implimentazzjoni (UE) 2021/641 tipprevedi li ż-żoni ta’ protezzjoni u ta’ sorveljanza stabbiliti mill-Istati Membri wara t-tifqigħat tal-HPAI, f’konformità mar-Regolament Delegat (UE) 2020/687, iridu jinkludu mill-anqas iż-żoni elenkati bħala żoni ta’ protezzjoni u ta’ sorveljanza fl-Anness ta’ dik id-Deċiżjoni ta’ Implimentazzjoni.
                  
               
                     (5)
                  
                  
                     L-Anness tad-Deċiżjoni ta’ Implimentazzjoni (UE) 2021/641 ġie emendat dan l-aħħar bid-Deċiżjoni ta’ Implimentazzjoni tal-Kummissjoni (UE) 2021/1186 (4), wara tifqigħa ulterjuri tal-HPAI fit-tjur jew l-għasafar tat-trobbija fi Franza li kien jeħtieġ tiġi riflessa f’dak l-Anness.
                  
               
                     (6)
                  
                  
                     Kif imsemmi fid-Deċiżjoni ta’ Implimentazzjoni tal-Kummissjoni (UE) 2021/239 (5), Franza nnotifikat lill-Kummissjoni dwar tifqigħat tal-HPAI tas-sottotip H5N8 f’azjendi fejn kienu jinżammu t-tjur jew l-għasafar tat-trobbija fid-département ta’ Pyrénées-Atlantiques ta’ dak l-Istat Membru. Fost dawk it-tjur jew għasafar miżmuma fil-magħluq kien hemm papri ta’ speċi ta’ razza rari fi stabbiliment partikolari. Għaldaqstant, għall-fini tal-konservazzjoni ta’ dawk il-papri ta’ speċi ta’ razza rari, l-awtorità kompetenti ta’ dak l-Istat Membru ddeċidiet li tipposponi l-qtil tal-għasafar f’dak l-istabbiliment, f’konformità mad-deroga prevista fil-punt (c) tal-Artikolu 13(2) tar-Regolament Delegat (UE) 2020/687 u l-issodisfar tal-kundizzjonijiet previsti fl-Artikolu 13(3) tiegħu. Konsegwentement, jenħtieġ li d-durata tar-restrizzjonijiet applikabbli fiż-żoni ta’ protezzjoni u ta’ sorveljanza elenkati mill-awtorità kompetenti ta’ dak l-Istat Membru għal dik it-tifqigħa fid-département tal-Pyrénées-Atlantiques tiġi estiża f’konformità mal-Artikoli 39 u 55 tar-Regolament Delegat (UE) 2020/687. Għaldaqstant, jenħtieġ li d-durata tar-restrizzjonijiet applikabbli fiż-żoni ta’ protezzjoni u ta’ sorveljanza elenkati għal Franza fl-Anness tad-Deċiżjoni ta’ Implimentazzjoni (UE) 2021/641 tiġi emendata.
                  
               
                     (7)
                  
                  
                     Għalhekk, jenħtieġ li d-Deċiżjoni ta’ Implimentazzjoni (UE) 2021/641 tiġi emendata skont dan.
                  
               
                     (8)
                  
                  
                     Minħabba l-urġenza tas-sitwazzjoni epidemjoloġika fl-Unjoni fir-rigward tat-tixrid tal-HPAI, hu importanti li l-emendi li jridu jsiru tal-Anness tad-Deċiżjoni ta’ Implimentazzjoni (UE) 2021/641 permezz ta’ din id-Deċiżjoni, isiru effettivi kemm jista’ jkun malajr.
                  
               
                     (9)
                  
                  
                     Il-miżuri previsti f’din id-Deċiżjoni huma f’konformità mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DIN ID-DEĊIŻJONI:
         
            Artikolu 1
            L-Anness tad-Deċiżjoni ta’ Implimentazzjoni (UE) 2021/641 huwa sostitwit bit-test stabbilit fl-Anness ta’ din id-Deċiżjoni.
         
         
            Artikolu 2
            Din id-Deċiżjoni hija indirizzata lill-Istati Membri.
         
         
            Magħmul fi Brussell, is-6 ta’ Awwissu 2021.
            
               
                  Għall-Kummissjoni
               
               Stella KYRIAKIDES
               
                  Membru tal-Kummissjoni
               
            
         
         
            (1)  ĠU L 84, 31.3.2016, p. 1.
         
            (2)  Ir-Regolament Delegat tal-Kummissjoni (UE) 2020/687 tas-17 ta’ Diċembru 2019 li jissupplimenta r-Regolament (UE) 2016/429 tal-Parlament Ewropew u tal-Kunsill fir-rigward tar-regoli għall-prevenzjoni u l-kontroll ta’ ċertu mard elenkat (ĠU L 174, 3.6.2020, p. 64).
         
            (3)  Id-Deċiżjoni ta’ Implimentazzjoni tal-Kummissjoni (UE) 2021/641 tas-16 ta’ April 2021 li tikkonċerna ċerti miżuri protettivi marbuta ma’ tifqigħat ta’ influwenza tat-tjur b’livell patoġeniku għoli f’ċerti Stati Membri (ĠU L 134, 20.4.2021, p. 166)
         
            (4)  Id-Deċiżjoni ta’ Implimentazzjoni tal-Kummissjoni (UE) 2021/1186 tas-16 ta’ Lulju 2021 li temenda l-Anness tad-Deċiżjoni ta’ Implimentazzjoni (UE) 2021/641 li tikkonċerna ċerti miżuri protettivi marbuta ma’ tifqigħat ta’ influwenza tat-tjur b’livell patoġeniku għoli f’ċerti Stati Membri (ĠU L 257, 19.7.2021, p. 5)
         
            (5)  Id-Deċiżjoni ta’ Implimentazzjoni tal-Kummissjoni (UE) 2021/239 tas-16 ta’ Frar 2021 li temenda l-Anness tad-Deċiżjoni ta’ Implimentazzjoni (UE) 2020/1809 li tikkonċerna ċerti miżuri protettivi marbuta ma’ tifqigħat ta’ influwenza tat-tjur b’livell patoġeniku għoli f’ċerti Stati Membri (ĠU L 56I, 17.2.2021, p. 1)
      
      
         
            ANNESS
            
               
                  
                     “ANNESS
                     PARTI A
                     Iż-żoni ta’ protezzjoni msemmija fl-Artikoli 1 u 2:
                     
                                 
                                    Stat Membru: Franza
                                 
                                 
                                             Iż-żona tinkludi:
                                          
                                          
                                             Data sa meta applikabbli f’konformità mal-Artikolu 39 tar-Regolament Delegat (UE) 2020/687
                                          
                                       
                                             
                                                Il-komuni li ġejjin fid-dipartiment: Pyrénées-Atlantiques (64)
                                             
                                          
                                       
                                             BIDACHE; CAME
                                          
                                          
                                             26.8.2021
                                          
                                       
                           PARTI B
                     Iż-żoni ta’ sorveljanza msemmija fl-Artikoli 1 u 3:
                     
                                 
                                    Stat Membru: Id-Danimarka
                                 
                                 
                                             Iż-żona tinkludi:
                                          
                                          
                                             Data sa meta applikabbli f’konformità mal-Artikolu 55 tar-Regolament Delegat (UE) 2020/687
                                          
                                       
                                             Il-partijiet tal-muniċipalitajiet ta’ Sønderborg u ta’ Åbenrå, lil hinn miż-żona deskritta fiż-żona ta’ protezzjoni u fiċ-ċirku b’raġġ ta’ 10 kilometri, iċċentrat fuq il-koordinati tal-GPS Lat. 54,862138; Lonġ. 9,654193
                                          
                                          
                                             8.8.2021
                                          
                                       
                                             Il-partijiet tal-muniċipalità ta’ Sønderborg li jinsabu f’ċirku b’raġġ ta’ 3 kilometri, iċċentrat fuq il-koordinati tal-GPS Lat. 54,862138; Lonġ. 9,654193
                                          
                                          
                                             Mill-31.7.2021 sat-8.8.2021
                                          
                                       
                           
                                 
                                    Stat Membru: Il-Ġermanja
                                 
                                 
                                             Iż-żona tinkludi:
                                          
                                          
                                             Data sa meta applikabbli f’konformità mal-Artikolu 55 tar-Regolament Delegat (UE) 2020/687
                                          
                                       
                                             
                                                SCHLESWIG-HOLSTEIN
                                             
                                          
                                       
                                             
                                                Landkreis Schleswig-Flensburg
                                             
                                             Amt Langballig komplett mit den Gemeinden
                                             
                                                         —
                                                      
                                                      
                                                         Dollerup
                                                      
                                                   
                                                         —
                                                      
                                                      
                                                         Grundhof
                                                      
                                                   
                                                         —
                                                      
                                                      
                                                         Langballig
                                                      
                                                   
                                                         —
                                                      
                                                      
                                                         Munkbrarup
                                                      
                                                   
                                                         —
                                                      
                                                      
                                                         Ringsberg
                                                      
                                                   
                                                         —
                                                      
                                                      
                                                         Wees
                                                      
                                                   
                                                         —
                                                      
                                                      
                                                         Westerholz
                                                      
                                                   Stadt Glücksburg
                                             Teile des Amtes Hürup mit den betroffenen Gemeinden
                                             
                                                         —
                                                      
                                                      
                                                         Maasbüll
                                                      
                                                   
                                                         —
                                                      
                                                      
                                                         Husby
                                                      
                                                   Teile des Amtes Geltinger Bucht mit den betroffenen Gemeinden
                                             
                                                         —
                                                      
                                                      
                                                         Steinbergkirche
                                                      
                                                   
                                                         —
                                                      
                                                      
                                                         Steinberg
                                                      
                                                   
                                          
                                             8.8.2021
                                          
                                       
                           
                                 
                                    Stat Membru: Franza
                                 
                                 
                                             Iż-żona tinkludi:
                                          
                                          
                                             Data sa meta applikabbli f’konformità mal-Artikolu 55 tar-Regolament Delegat (UE) 2020/687
                                          
                                       
                                             
                                                Il-komuni li ġejjin fid-département: Landes (40)
                                             
                                          
                                       
                                             Cauneille
                                             Hastingues
                                             Oeyregave
                                             Orthevielle
                                             Peyrehorade
                                             Sorde-l'Abbaye
                                          
                                          
                                             4.9.2021
                                          
                                       
                                             
                                                Il-komuni li ġejjin fid-département: Loiret (45)
                                             
                                          
                                       
                                             BEAULIEU-SUR-LOIRE
                                             BONNY-SUR-LOIRE
                                             BRETEAU
                                             BRIARE
                                             CHAMPOULET
                                             CHÂTILLON-SUR-LOIRE
                                             FAVERELLES
                                             OUSSON-SUR-LOIRE
                                             OUZOUER-SUR-TRÉZÉE
                                             THOU
                                             BATILLY-EN-PUISAYE
                                             DAMMARIE-EN-PUISAYE
                                          
                                          
                                             8.8.2021
                                          
                                       
                                             
                                                Il-komuni li ġejjin fid-département: Nievre (58)
                                             
                                          
                                       
                                             ANNAY ; ARQUIAN ; NEUVY-SUR-LOIRE
                                          
                                          
                                             8.8.2021
                                          
                                       
                                             
                                                Il-komuni li ġejjin fid-département: Pyrénées-Atlantiques (64)
                                             
                                          
                                       
                                             BIDACHE ; CAME
                                          
                                          
                                             Minn 27.8.2021 Sa 4.9.2021
                                          
                                       
                                             ARANCOU ; ARRAUTE-CHARRITTE ; AUTERRIVE ; BARDOS ; BERGOUEY-VIELLENAVE ; CARRESSE-CASSABER ; ESCOS ; GUICHE ; LABASTIDE-VILLEFRANCHE ; LABETS-BISCAY ; LEREN ; MASPARRAUTE ; OREGUE ; SAINT-DOS ; SAINT-PE-DE-LEREN ; SAMES
                                          
                                          
                                             4.9.2021
                                          
                                       
                                             
                                                Il-komuni li ġejjin fid-département: Yonne (89)
                                             
                                          
                                       
                                             BLÉNEAU
                                             LAVAU
                                             ROGNY-LES-SEPT-ÉCLUSES
                                             SAINT-MARTIN-DES-CHAMPS
                                             SAINT-PRIVÉ
                                          
                                          
                                             8.8.2021
                                          
                                       
                           
               ”